Der er en grund til, at hudplejereklamer ikke går alt for tæt på.
Og hvis de gør det, er det til dette fiktive landskab.
Et rigtigt nærbillede af hud kan være lidt foruroligende.
Hvad er det?
Selv den mest perfekte hud viser en arret overflade
med fedtede revner og strittende hår.
Og i dette mærkelige land,
er der drager.
Forskere mener, at der er Demodex-mider på alle voksne menneskers ansigt.
Der er sikkert nogle begravet i dine hårsække lige nu.
Og de er ikke alene.
Vores hud er vært for massevis af bakterier, svampe
og endda virus.
Det er ikke et skadeligt angreb.
Faktisk har vi brug for mange af disse små passagerer
til at holde vores hud sund.
Men hudplejefirmaer fortæller en helt anden historie.
Hovedsageligt at du har brug for en overvældende serie af produkter.
-Den første anti-akne gelsæbe. -Hyaluronsyreserum.
-Genopbyggende creme. -Renser og er en maske.
Fugtighed er grundlaget for sund hud.
Vågn op til yngre hud på kun fem…
Kan vi stole på, at disse produkter gør, hvad de lover?
Og er der en hemmelighed bag sund, smuk hud?
EN ORIGINAL DOKUMENTARSERIE FRA NETFLIX
Lad os kigge på huden fra lægens synsvinkel.
Hun har smuk hud. Det var det, jeg var mest imponeret over.
Med ren hud er der mindre chance for, at du bliver ramt af sygdom.
Hvis min hud er frisk og sund,
så er det, fordi jeg har styr på det.
Fra din hage til dine ører.
Fra dine næsebor til tindingerne.
Sund hud er smuk hud.
Hvis der er noget, eksperterne vil have, at du ved om hud, er det…
Den er vores største organ.
Vores største organ.
Hud er dit immunsystems
første og bedste forsvarslinje.
Jeg sammenligner den med en mur.
Murstenene er cellerne og mørtlen er vores naturlige olier.
Denne mur, overhuden,
bliver helt genopbygget en gang om måneden.
Nye celler bliver født hernede
og kommer op til overfladen, hvor de flager af.
De porer, man kan se, er faktisk hårsækkenes åbninger.
De er næsten overalt på din krop, ikke kun steder der ser behårede ud.
Kirtler, der er forbundet til hårsækkene, udsender et olieagtigt stof kaldet talg.
Det smører og forsurer vores hud.
Din huds pH-værdi er ikke neutral, men tættere på fem.
Det gør det sværere for skadelige bakterier at vokse.
Hvis din beskyttende mur nedbrydes,
er det lettere for fremmede bakterier at komme ind.
Dit immunforsvar sætter i gang
og din hud bliver rød og kløende.
Og en hær af immunceller angriber de ubudne gæster.
Og så er der det mest bemærkelsesværdige træk ved din hud.
De mange skabninger, der bor der.
Milliarder af år, før vi udviklede os,
koloniserede mikrober hvert hjørne af kloden,
fra arktiske gletsjere
til svovlholdige søer
og vulkanske åbninger på havbunden.
Da huden endelig dukkede op,
var det bare endnu et levested at kolonisere.
Du har faktisk billioner
af forskellige bakterier, svampe, vira, protozoer, selv små insekter.
Huden har en markant mangfoldighed af forskelligartede miljøer.
Dit ansigt er et fedtet marskområde.
Dine armhuler er mørke, fugtige jungler.
Dine underarme er tørre savanner.
Dit mikrobiom dannes, når du bliver født.
JAMES HAMBLIN, LÆGE FORFATTER, CLEAN
Du bliver pludselig befolket af din mors biom,
og det danner en slags fundament, der bliver hos dig resten af dit liv.
Når du vokser, udvikler den sig, formet af dit miljø.
Det kan være, hvor man bor, hvis man har kæledyr,
hvem man bor sammen med og hvem man møder ofte.
Hver af os har en unik signatur.
Forskere har brugt de sidste par årtier på at lære, hvilke arter der bor hvor.
Nu prøver de at finde ud af, hvad alle de små kræ har gang i.
Der er en stavbakterie mellem tæerne,
der spiser en forbindelse i sveden kaldet leucin,
og den er med til at skabe ildelugtende fodsved.
Hvorfor i alverden lever vi sammen med denne mikrobe,
der producerer dårlig lugt?
Det viser sig, at denne bacille
er en meget kraftig hæmmer af svampeinfektioner.
Vores fødder producerer en sær mængde leucin.
Som om vores kroppe laver et festmåltid for disse bakterier,
så de holder os fra at få fodstov.
Så er der Staphylococcus epidermidis,
som findes forskellige steder over hele kroppen.
Ja, vi elsker S. epidermidis.
Den kan rekruttere immunceller,
der helbreder sår og bekæmper infektion.
De kan dræbe patogene bakterier.
Det kan antibiotika også gøre.
Men hjælpsomme bakterier dør ofte også,
og nogle patogener udvikler antibiotikaresistens.
Det er en skræmmende udvikling verden over, især på hospitaler.
RESISTENTE "SUPERBAKTERIER" UDGØR KÆMPE TRUSSEL
På Julia Ohs laboratorium udvikler man en stamme af epidermidis,
der angriber en af de mest almindelige antibiotikaresistente bakterier.
Som en søg og udslet-bot.
Denne eliteepidermidis angriber kun, når den fornemmer dette ene patogen.
Så producerer den en slags napalm som reaktion.
Endelig mener forskere, at mikrober træner
vores immunsystem til at kende venner fra fjender,
så vi kun reagerer på ting, der faktisk er skadelige.
Vi ved ikke, hvad der ville ske uden vores mikrobiomer.
Vi har aldrig lavet bakteriefri mennesker.
Men vi har lavet bakteriefri
mus.
De vokser op uden at have været udsat for levende mikrober.
De lever deres liv i en boble.
Og disse mus har mange forskellige defekter.
Uden den mikrobielle træningslejr bliver deres immunsystem forvirret.
De ignorerer ægte trusler,
mens de overreagerer på uskadelige stoffer
og angriber endda deres egne celler.
Børn vokser op i mere sterile miljøer,
og flere og flere bliver påvirket af et overaktivt immunsystem.
Eksem, allergi, astma, høfeber.
Det er steget kraftigt.
Men ikke hos amishfolket.
Forskere rapporterer, at amishbørn
har overraskende lav forekomst af astma og allergier.
Amish-børn vokser op med mange søskende, tilbringer meget tid udendørs
og har ofte stalde med mange forskellige dyr, lige op til huset.
De er udsat for mange forskellige mikrober,
og det hjælper åbenbart med til at udvikle et bedre immunsystem.
Hemmeligheden bag en sund hud
hænger sammen med, at man ikke ødelægger mikrobiomet.
Og i hundredtusinder af år lod mennesker stort set deres være.
Indtil de skabte civilisationen.
Over hele verden begyndte mennesker at vaske deres hud med vand,
ofte som en del af religiøse ritualer.
Flere og flere af dem blev pakket sammen i byer
og smitsomme sygdomme blomstrede som aldrig før.
I midten af 1800-tallet
opdagede forskere de skyldige.
Bakterier.
Nogle af de første mikrober, vi opdagede, var dem, der skader os.
Kolerapandemier havde dræbt millioner over hele verden.
Pesten havde udslettet næsten en tredjedel af Europa.
Og i Amerika var tuberkulose
ansvarlig for en fjerdedel af alle dødsfald.
Man tænkte, at vi måske skulle vaske de her ting af.
Vi havde brugt forskellige typer sæber i århundreder,
mest til at vaske tøj.
Men nu begyndte folk i sundhedsvæsenet at anbefale brugen på huden.
Formålet med denne teknik er at reducere antallet af patogene organismer.
Og det er grunden til, at folk vasker sig med sæbe.
I begyndelsen af 1900-tallet fik vi sæbe-boomet.
Der var skønhedssæber, badesæber
og sundhedssæber,
som grundlæggende var det samme produkt.
Luksussæber for de rige
var dyrere, men funktionelt identiske.
Det blev et mærkevareprodukt, og med det kom reklamer.
Sæbeproducenter skabte de marketingtricks, der stadig bruges i dag.
Såsom brugen af kendisser.
Her med kvinderetsforkæmper Elizabeth Cady Stanton.
JEG HAR PRØVET DEN DEJLIGE FAIRBANKS SÆBE.
Denne annonce, med sin sensuelle omfavnelse og vovede slogan,
EN HUD, DU ELSKER AT RØRE VED
var en af de første til at bevise, at sex sælger.
Det, disse produkter solgte, var en følelse af overlegenhed
over for en anden race eller en anden klasse.
Sæbereklamer brugte ofte racistiske karikaturer,
der viste folk med mørkere hud som beskidte.
Eller som vilde, der havde brug for sæbens civiliserende effekt.
Sæbe handlede om skønhed,
og smuk hud var hvid hud.
Hvis der fandtes en dybereliggende usikkerhed,
ville sæbeindustrien spille på den og love en løsning.
Sæbe ville forvandle dit liv.
Du ville blive mere socialt acceptabel.
Den ville få dig til at stråle og finde en ægtemand.
Og sæbefirmaer brugte videnskabeligt sprog til at styrke deres påstande.
De solgte deres påstande til husmødre
ved at finansiere og producere radiodramaer.
Og disse "sæbeoperaer" flyttede snart til tv.
Producenten af Ivory-sæben ejede The Guiding Light,
indtil det sluttede i 2009.
Præsenteret af Ivory sæbe verdens mest berømte sæbe.
I midten af 1900-tallet
brugte alle sæbe regelmæssigt, i det mindste i de rige lande.
Og de brugte sæbe over hele kroppen hver dag.
Sæbe er et basisk kemikalie,
der kan fjerne civilisationens ophobede skidt,
kemikalierne, der irriterer din hud, såsom forurening og makeup
og sygdomsfremkaldende bakterier.
At vaske med sæbe har reddet mange liv,
men sæbe eroderer også mørtlen i muren
og forstyrrer dit forsvar.
Og fordi det er så basisk,
kan sæbe ændre hudens pH-værdi.
Når vi overvasker, forhindrer vi huden i at gøre sit arbejde.
Du har ødelagt hudens kemi. Du har ændret olierne.
Hvis olien er den jord, dit mikrobielle økosystem vokser i,
har du forstyrret det nok til, at det kommer ud af balance.
Førhen kendte folk ikke til problemer med overforbrug af sæbe.
De bemærkede blot en tør og kradsende fornemmelse.
Branchen fandt også en løsning på det.
Sæbe udtørrer din hud,
men Dove smører din hud, mens du bader.
Dove indeholdt en fugtighedscreme.
Det introducerede en helt ny idé om,
at du har brug for andre produkter
til at modvirke sæberne, du har brugt.
Du har brug for en ny ting,
hvilket åbnede døren for en hel syndflod af andre produkter
udover selve sæben.
I 1968
introducerede Clinique en tretrins-rutine,
som, de mente, var lige så vigtig som at børste tænder.
Nogle af de gamle sæbeproducenter udvidede
og voksede til internationale giganter.
Og nye spillere kom til.
Der var en kæmpe eksplosion
FUNMI FETTO SKØNHEDSSKRIBENT
af K-beauty mærker, der ramte den vestlige verden,
og alle blev helt vilde med dem.
K BEAUTY I FULDT FLOR
ØSTENS LØFTE
FIND DIN SEOUL
ANSIGTET MOD ØST
Den koreanske ti-trins hudpleje var noget, jeg opfandt mange år tilbage.
CHARLOTTE CHO STIFTER AF SOKO GLAM
Omkring 2015
begyndte jeg at se flere og flere, der talte om den trend.
I de sidste årtier
har Sydkorea forsøgt at øge eksporten af deres kultur.
K-dramaer,
K-pop
og K-beauty.
I Korea kommer huden altid først.
De anser faktisk huden
for at være vigtigere
end makeup eller mode.
De er ret geniale. De bruger ingredienser,
som mange mærker ikke havde overvejet at bruge før.
GRØN TE
VULKANSK SLAGGE
SNEGLESLIM
GRISECOLLAGEN
BIGIFT
SØSTJERNEEKSTRAT
ÆSELMÆLK
Forskere ved stadig ikke, om og hvordan disse ingredienser virker,
men K-beautyprodukter har generelt fået gode anmeldelser.
De var godt lavet,
og så var de billige.
Hvis hudpleje er nyt for dig, og du gerne vil i gang,
vil jeg anbefale at nøjes med det basale.
Hvis du bruger solcreme, makeup, aftershave,
bør du vaske det af om aftenen.
Der findes nu alternativer til sæbe,
såsom syntetiske, eller oliebaserede rensemidler,
der er mildere mod din huds mørtel. Men…
Overraskende mange produkter ødelægger din hud.
Efter en vask, er din pH normalt helt skæv.
Og der kommer tonere ind.
De ændrer din huds pH-værdi til et sundere leje.
ligesom din talg gør naturligt.
Fugtighedscreme kan også hjælpe med at reparere huden.
Fugtighedscremen giver det tilbage, du har fjernet.
Nogle fugtighedscremer efterligner vores naturlige mørtel.
Du behøver ikke at eksfoliere, når du er ung.
Din hud kan sagtens forny sig selv.
Når du bliver ældre,
falder din hudcelleomsætning.
Din hud begynder at se kedelig ud.
Så du skal måske eksfoliere ugentligt
når du bliver ældre, over 40.
Så er der alle akneprodukterne.
Husk, at din hud er dækket af hårsække,
og de kan blive tilstoppet af talg og døde celler.
Hvis tilstopningen er under huden. er det en hvid hudorm.
Udsæt den for luft, og den oxiderer og mørknes.
SORT HUDORM
Bakterier kan vokse i tilstopningen.
Immunceller vil bekæmpe infektionen
og døde celler hober sig op.
Det er det hvide inden i en bums.
Vi forstår ikke alle de faktorer, der fører til akne,
gener, hormoner, bakterier,
alt det, vi bruger på huden, eller hvordan de interagerer.
Dermatologer debatterer kostens rolle.
Fedtet mad er åbenbart ikke er et problem,
men sukkerholdig mad er måske.
Men vi ved én ting. Akne skyldes ikke snavset hud.
Jeg havde temmelig slem akne som teenager.
Jeg troede, at hvis jeg brugte
sæbe og vaskede ansigt tre gange om dagen,
kunne jeg slippe af med det, der fik mig til at få udslæt.
Og det virker ret tydeligt, at jeg nok gjorde tingene værre.
Nogle forskere mener, det er bedre at behandle akne
ved at tilføje bakterier til vores hud
for at skabe et afbalanceret, sundt mikrobiom.
Ordet anti-ældning…
…er et problem.
Det føles automatisk,
som om der er noget galt med, at du har rynker.
Du vil gerne ældes. Det er en naturlig livsproces.
Under din overhud er et tykkere lag læderhud,
der er vævet sammen af proteiner kaldet elastin og kollagen.
Når din hud strækkes, hjælper dette lag den til at springe tilbage.
Når vi ældes, producerer vi mindre og mindre,
hvilket gør det muligt for huden at rynke.
Visse ting fremskynder denne proces.
Toksiner, forurening
og solens UV-stråler, som også kan forårsage kræft.
Et pigment kaldet melanin produceret i disse celler
kan blokere nogle af disse stråler.
Jo mere melanin du har, desto mørkere er din hud.
Den ekstra beskyttelse betyder, at mørkere hud ældes langsommere.
Vi har stadig brug for solcreme,
fordi vi stadig er modtagelige for solens UV-stråler.
Andre anti-ældnings ingredienser
understøttes ikke af mange beviser.
Det eneste, der er videnskabeligt bevist
med gode undersøgelser
er retinsyre og retinol.
De fremmer produktionen af collagen,
men kan irritere huden og bør ikke bruges af gravide kvinder.
For at opsummere: Din hud gør meget helt naturligt,
så prøv at undgå at bruge produkter, der ødelægger det.
En masse eksfolierende midler og skrappe, skummende sæber
kan skade din forsvarsmur.
Kig efter rensemidler med lav pH.
Hvis du er bekymret for din hudtilstand,
så tal med en hudlæge. Der findes måske en behandling.
Men du skal ikke bekymre dig om et par bumser.
Tanken om, at vi hele tiden skal af med dem,
er kunstig.
Branchen har patologiseret uregelmæssigheder,
der ikke er medicinske problemer.
At have bumser
er ikke nødvendigvis et problem.
Ligesom for et århundrede siden
benytter hudpleje-annoncer i dag videnskabeligt sprog og billeder.
De seneste modeord er præ- og probiotisk.
Disse produkter forbedrer angiveligt din huds mikrobiom.
Vi har ingen beviser på, at disse produkter
er nogen hjælp i sig selv.
Men ét sted ser branchen ud til
at have ændret sig radikalt.
Vi ser måske på reklamer nu og tror, at hudplejebranchen
er utrolig inkluderende.
Men det er bare et bedrag.
Uanset hvilke mærker, jeg taler med, den rejse, deres produkt har taget
fra ideens undfangelse til når den rammer hylderne,
har der ikke på noget tidspunkt været nogle involveret, der ikke er hvide.
Da Dove udgav denne reklame i 2017,
så nogle grimme ekkoer fra en tidligere tid.
Dove undskyldte og fjernede reklamen,
men Doves moderselskab Unilever sælger produkter,
der er skabt til at gøre din hud lysere.
Mange mærker, store mærker,
har udviklet blegecremer,
og de har solgt dem i årevis.
Efter George Floyds død
og alle de protester, der skete over hele verden,
i stedet for at fjerne disse produkter,
ændrede de blot navnene.
Det har ikke løst noget.
Hvad er beskeden?
Hvidere er bedre.
Vi får at vide, at vi skal have lysere, renere, blødere,
strålende, ensartet hud.
Og derfor har vi brug for flere produkter.
Vi bruger alt for mange produkter på vores hud.
Hvis vi er sunde med mindre,
hvorfor bruger vi så ikke mindre?
Jeg bruger kun vand.
Jeg vasker altid hænder. Jeg er god til at vaske hænder med sæbe,
men resten af min krop er kun til vand.
Du vænner dig til følelsen, og kroppen ser ud til at tilpasse sig lidt.
Åh gud. Jeg mener,
det ville bare ikke fungere for mig. Slet ikke.
Jeg tror, min hud ville flippe ud.
Jeg tror ikke, nogen hud har brug for 15 produkter,
men jeg tror ikke, hver hud kun har brug for tre produkter.
Og husk, produkter er ikke den eneste måde, vi påvirker vores hud på.
Huden er faktisk et symbol på vores helbred.
Hvordan vi sover, hvordan vi spiser, hvor stressede vi har.
At være hydreret, træne og tilbringe tid udendørs.
Alle de faktorer påvirker, hvordan din hud ser ud.
Der er mange måder at tage sig af din hud på.
Der er mange måder at gøre det rigtigt på.
Du er et unikt individ. Du har udviklet dig med dine mikrober.
Hudpleje kan være et sjovt sted at opdage den unikke del om dig selv.
Og…
…der er mange måder at være normal på.
Tekster af: Hans Martin Jensen